text: উম্মে হাকিম বিনতে আল হারিস () (মৃত্যু ৬৩৪) ছিলেন মুহাম্মাদের একজন সাহাবী। যিনি ইকরিমার স্ত্রী ছিলেন, শেষ জীবনে উমরের স্ত্রী হয়েছিলেন।
  
  বংশ পরিচয় 
  উম্মু হাকিম মক্কার কুরাইশ গোত্রের আল মাখযুমি শাখার  সন্তান। তার ডাকনাম উম্মে হাকিম। উম্মে হাকিমের পিতার নাম হারিস ইবনে হিশাম ইবনে আল মুগীরা আল মাখযুমি । যিনি আবু জাহেলের ভাই ছিলেন। এবং তিনি মক্কা বিজয়ের দিন ইসলাম গ্রহণ করে। এবং উম্মে হাকিমের মাতার নাম ফাতিমা বিনতে ওয়ালিদ,যিনি বিশিষ্ট সেনানায়ক খালিদ বিন ওয়ালিদের বোন ছিলেন। এদের দুই সন্তান ছিলো উম্মে হাকিম ও আবদুর রহমান।
  
  উম্মে হাকিমের পিতা হারিস ইবনে হিশাম স্ত্রী ফাতিমাকে শামে যুদ্ধ করতে গেলে সেখানে আউন রোগে  আক্রান্ত হয়ে মারা যান।
  
  ইসলাম পূর্ব জীবন
  
  পারিবারিক জীবন
  উম্মে হাকিম মক্কার অন্যতম নেতা তার চাচাত ভাই ইকরিমা ইবনে আবি জাহলকে বিয়ে করেন। তার স্বামী ইসলামের প্রাথমিক পর্যায়ে মুহাম্মাদের প্রচণ্ড বিরোধিতা করতেন। এমনকি তার স্বামী ইকরিমা ঘোষণা দেন যে মক্কার গিলাফের নিচে মুহাম্মাদকে পেলে হত্যা করা হবে।
  
  উহুদের যুদ্ধ
  উহুদের যুদ্ধে তিনি ইকরিমা ইবনে আবি জাহল ও অন্যান্য কুরাইশদের সাথে ইসলামের বিরুদ্ধে যুদ্ধক্ষেত্রে যান।
  
  ইসলামী জীবন
  
  মক্কা বিজয়
  ৬৩০ সালে মুসলিমরা মক্কা বিজয় করে। এসময় উম্মে হাকিম কুরাইশ গোত্রের তার মা ফাতিম বিনতে ওয়ালিদ, হিন্দ বিনত উতবা, ফাখতা বিনতে ওয়ালীদ প্রমুখ মহিলাদের সাথে ইসলাম গ্রহণ করেন। তার স্বামী ভয়ে পলায়ন করে ইয়েমেন চলে যায়, পরে উম্মে হাকিম তাকে ইয়েমেন থেকে অভয় দিতে নিয়ে আসেন এবং ইকরিমা ইসলাম গ্রহণ করেন।
  
  ইয়ারমুকের যুদ্ধ 
  উম্মে হাকিম স্বামী ইকরিমার সঙ্গে রোমানদের সাথে যুদ্ধ করার জন্য শামে যান। এই যুদ্ধে উম্মে হাকিম প্রত্যক্ষভাবে তরবারি দিয়ে যুদ্ধ করেন। উম্মে হাকিমের স্বামী ইকরিমা ইয়ারমুকের এই যুদ্ধে শাহাদত বরণ করেন।
  
  ইদ্দত পূরণের পরে অনেক জায়গা থেকে বিবাহের প্রস্তান আসতে থাকে। এরমধ্যে থেকে উম্মে হাকিম খালিদ ইবনে সাঈদ ইবনে আল আসকে বিবাহ করেন। কিন্তু বিবাহের পরের দিনই খালিদ ইবনে সাঈদ মারজ আল সাফারের যুদ্ধে অংশগ্রহণ করেন এবং শাহাদত বরণ করেন।
  
  মারজ আল সাফারের যুদ্ধ
  খালিদ ইবনে সাইদের মৃত্যুর পর উম্মে হাকিম তখনো নববধূর সাজে, হাতে মেহেদীর রং ও সুগন্ধি। তিনি তাবু থেকে বের হয়ে মারজ আল সাফারের যুদ্ধে দামেস্কের নিকটবর্তী একটি সেতুর কাছে সাতজন বাইজেন্টাইন সৈনিককে হত্যা করেন। সেতুটি বর্তমানে উম্মে হাকিম সেতু নামে পরিচিত।
  
  উমরকে বিবাহ 
  উম্মে হাকিম পুনরায় বিধবা হয়ে মদিনায় ফিরে আসেন। তখন খলিফা উমর  তাকে বিবাহ করেন এবং এই গর্ভে কন্যা ফাতিমা বিনতে উমরের জন্ম হয়। ফাতিমার চাচা যায়েদ ইবনে খাত্তাবের ছেলের সাথে এই ফাতিমার বিয়ে হয়।
  
  মৃত্যু 
  ঐতিহাসিক গণ একমত হয়েছেন যে, উম্মে হাকিম তার স্বামী উমরের জীবদ্দশায় খিলাফতকালে ইনতিকাল করেন। আল্লামা যিরিকলী নির্দিষ্ট করে ১৪ হিজরি সনের কথা বলেছেন।
  
  তথ্যসূত্র
  
  বিষয়শ্রেণী:নারী সাহাবা
  বিষয়শ্রেণী:মধ্যযুগের যুদ্ধে নারী
  বিষয়শ্রেণী:এশিয়ার যুদ্ধে নারী
  বিষয়শ্রেণী:আরব-বাইজেন্টাইন যুদ্ধের আরব ব্যক্তিত্ব
  বিষয়শ্রেণী:7th-century people
title: উম্মে হাকিম